Komisijos reglamentas (EB) Nr. 415/2004
2004 m. kovo 5 d.
iš dalies keičiantis Europos Parlamento ir Tarybos reglamentą (EB) Nr. 2099/2002, įsteigiantį Jūrų saugumo ir teršimo iš laivų prevencijos komitetą (COSS) ir iš dalies keičiantį saugios laivybos ir teršimo iš laivų prevencijos reglamentus
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. lapkričio 5 d. Europos Parlamento ir Tarybos reglamentą (EB) Nr. 2099/2002 [1], įsteigiantį Jūrų saugumo ir teršimo iš laivų prevencijos komitetą (COSS) ir iš dalies keičiantį saugios laivybos ir teršimo iš laivų prevencijos reglamentus, ypač į jo 7 straipsnį,
kadangi:
1) Reglamentu (EB) Nr. 2099/2002 buvo įsteigtas COSS komitetas,
2) COSS komiteto paskirtis yra centralizuoti pagal Bendrijos teisės aktus dėl saugios laivybos, teršimo iš laivų prevencijos ir gyvenimo bei darbo laivuose sąlygų apsaugos įkurtų komitetų užduotis.
3) Visuose naujai priimtuose Bendrijos teisės aktuose dėl saugios laivybos turėtų būti nustatyta nuoroda į COSS.
4) 2002 m. vasario 18 d. Europos Parlamento ir Tarybos direktyvos 2002/6/EB [2] dėl pranešimo formalumų, nustatytų į Bendrijos valstybių narių uostus įplaukiantiems ir (arba) iš jų išplaukiantiems laivams, 6 straipsnyje numatoma, kad Komisijai padeda Komitetas, įsteigtas pagal Tarybos direktyvos 93/75/EEB [3] 12 straipsnio 1 dalį. Tą komitetą pagal Reglamentą (EB) Nr. 2099/2002 pakeitė COSS.
5) 2002 m. birželio 27 d. Europos Parlamento ir Tarybos direktyvos 2002/59/EB, įdiegiančios Bendrijos laivų eismo stebėsenos ir informacijos sistemą ir panaikinančios Tarybos direktyvą 93/75/EEB [4], 28 straipsnyje numatoma, kad Komisijai padeda Komitetas.
6) 2003 m. balandžio 14 d. Europos Parlamento ir Tarybos reglamento (EB) Nr. 782/2003 [5] dėl draudimo naudoti laivuose organoalavo junginius, 9 straipsnyje numatoma, kad Komisijai padeda COSS.
7) 2003 m. balandžio 14 d. Europos Parlamento ir Tarybos direktyvos 2003/25/EB [6] dėl specialių ro-ro keleivinių laivų stabilumo reikalavimų, 11 straipsnyje numatoma, kad Komisijai padeda COSS.
8) Pagal Reglamento (EB) Nr. 2099/2002 7 straipsnį, to reglamento 2 straipsnio 2 dalis turėtų būti iš dalies pakeista siekiant padaryti nuorodą į Bendrijos teisės aktus, kuriais COSS suteikiami įgyvendinimo įgaliojimai, įsigalioję priėmus tą reglamentą.
9) Šiame reglamente numatytos priemonės atitinka Jūrų saugumo ir teršimo iš laivų prevencijos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2099/2002 2 straipsnio 2 dalis papildoma šiais punktais:
"p) 2002 m. vasario 18 d. Europos Parlamento ir Tarybos direktyva 2002/6/EB [7] dėl pranešimo formalumų, nustatytų į Bendrijos valstybių narių uostus įplaukiantiems ir (arba) iš jų išplaukiantiems laivams;
q) 2002 m. birželio 27 d. Europos Parlamento ir Tarybos direktyva 2002/59/EB [8], įdiegianti Bendrijos laivų eismo stebėsenos ir informacijos sistemą ir panaikinanti Tarybos direktyvą 93/75/EEB;
r) 2003 m. balandžio 14 d. Europos Parlamento ir Tarybos reglamentas (EB) Nr. 782/2003 [9] dėl draudimo naudoti laivuose organoalavo junginius;
s) 2003 m. balandžio 14 d. Europos Parlamento ir Tarybos direktyva 2003/25/EB dėl specialių ro-ro keleivinių laivų stabilumo reikalavimų [10]."
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. kovo 5 d.